ફાયદો-૫: ‘યોગ ફૉર હિલિંગ પુસ્તકના લેખક પી. એસ. વેંકટેશ્વરના કહેવા મુજબ, સુખાસન ને પદ્માસન એ એવા યોગાસન છે જેનાથી શરીરને ઘણા બધા લાભો મળે છે. તેનાથી માત્ર પાચનતંત્રને જ ફાયદો નથી થતો પરંતુ સાંધામાં લવચિકતા આવે છે. આ રીતે વર્ષો સુધી પલાઠી વાળીને જમવાથી સાંધાને થતા દર્દ અટકે છે. બીજું કે જમીન પર બેસીને જમવાથી વ્યક્તિને ઉષ્ણતાનો અનુભવ થાય છે. ઘણી વાર પરસેવો પણ વળે છે. આનું કારણ છે કે જ્યારે તમે જમો ત્યારે પેટને તેને પચાવવા ઊર્જાની જરૂર પડે. નિષ્ણાતો મુજબ, પાચનનું સૌથી અગત્યનું તત્ત્વ છે યોગ્ય રીતે રક્ત સંચાર એટલે કે બ્લડ સર્ક્યુલેશન. પલાઠી વાળીને જમવાથી રક્ત સંચાર સુધરે છે. રક્ત પાચન તંત્રનાં અવયવો- લીવર, જઠર વગેરે તરફ ધસે છે, પરંતુ જો તમે ટેબલ પર બેસીને જમો તો રક્તનો પ્રવાહ ઊંધી દિશામાં વહે છે. તે સીધો પગ તરફ જાય છે. આનાથી ધીમે ધીમે પાચનશક્તિ ઘટતી જાય છે.